पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना में एक विवाहिता द्वारा आत्महत्या कर लिए जाने का मामला सामने आया है। पता चला है कि वह डेढ़ साल पहले ही यहां ब्याही गई थी और अब 3 महीने की बच्ची को छोड़कर उसने मौत को गले लगा लिया। सूचना के बाद पुलिस ने शव को मोर्चरी में भिजवाकर मामले की जांच पड़ताल शुरू कर दी है। साथ ही दिल्ली में उसके मायके वालों को भी इस बात की जानकारी दे दी है। उनके बयान के आधार पर ही आगे की कार्रवाई की जाएगी।
घटना मंगलवार को टिब्बा रोड स्थित पुनीत नगर इलाके में घटी है। यहां 30 साल की पुरवा अरोड़ा पत्नी पंकज ने घर में पंखे से चुन्नी के सहारे फंदा लगाकर आत्महत्या कर ली। सूचना के बाद पुलिस ने शव को पोस्टमॉर्टम के लिए भिजवा दिया है। इस बारे में जांच अधिकारी ASI सुखदेव सिंह ने बताया कि पुरवा का मायका दिल्ली में है। उसकी शादी डेढ़ साल पहले ही यहां पंकज अरोड़ा के साथ हुई थी, पिंडी गली में कॉस्मेटिक की दुकान चलाता है। दोनों की 3 महीने की एक बेटी भी है।
बीते दिन पुरवा ने संदिग्ध हालात में जान दे दी। इस बात का पता तब चला, जब वह काफी देर तक कमरे से बाहर नहीं आई और परिवार के लोग उसे देखने वहां पहुंच गए। पुलिस के अनुसार फिलहाल विवाहिता के परिवार के लोगों को दिल्ली में सूचित कर दिया गया है। उनके आने के बाद बयान दर्ज करके अगली कार्रवाई की जाएगी। फिलहाल पुलिस मामले की जांच में जुटी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn